Горна част > ЕКСПЛОАТАЦИЯ > Преди употреба > Ефективно съхраняване на храна

## Ефективно съхраняване на храна

- Храната може да замръзне или да се развали, ако се съхранява при грешната температура. Настройте хладилника на правилната температура за храната, която се съхранява.

- Съхранявайте дълбоко замразената или охладената храна в затворени съдове.

- Проверявайте срока на годност и етикета (инструкциите за съхранение), преди да поставите храна за съхранение в уреда.

- Не съхранявайте храна за дълго време, ако същата се разваля лесно при ниска температура.

- Не поставяйте незамразена храна в пряк контакт с вече замразена храна. Не съхранявайте прекалено големи количества прясна храна.

  - Ако искате да замразите храна за няколко дни, съхранявайте само до около 2/3 от максималния капацитет на замразяване.

- Замразявайте храната в количества с размер на порция за по-бързо замразяване, по-лесно размразяване и обработка.

- Поставяйте охладени или дълбоко замразени храни в хладилника или фризера незабавно след закупуването им.

- Съхранявайте сурово месо и риба в подходящите контейнери на хладилника, така че да не са в контакт с друга храна или да капят върху нея.

- Охладени и други храни могат да се съхраняват върху чекмеджето за зеленчуци.

- Избягвайте повторното замразяване на храна, която е била напълно размразена. Повторното замразяване на храна, която е била напълно размразена, ще намали вкусовите и хранителните й качества.

  - Извадете само необходимото количество храна. Консумирайте бързо размразената храна. Може да се замразява повторно само след като храната е сготвена.

- Охладете топлата храна, преди да я поставите във фризера. Ако в уреда се постави прекалено много топла храна, вътрешната му температура може да се увеличи и това да се отрази отрицателно върху останалата храна в него.

- Не препълвайте уреда. Студеният въздух не може да циркулира правилно, ако уредът е препълнен.

- Ако настроите твърде ниска температура, храната може да замръзне. Не настройвайте температура, по-ниска от необходимата за правилно съхраняване на храните.

- Ако в уреда има отделения за силно охлаждане, не съхранявайте в тях зеленчуци или плодове с високо съдържание на влага, тъй като могат да замръзнат от по-ниските температури.

- Винаги следвайте инструкциите на производителя на храната относно допустимата продължителност на съхранение на замразена храна. Не превишавайте препоръчаното време за съхранение на храната.

  - Отбележете датата на съхранение, допустимата продължителност на съхранение и името на храната върху опаковката, за да предотвратите превишаване на срока за съхранение.

- В случай на спиране на тока се обадете на електрическата компания и попитайте колко време ще продължи липсата на електрозахранване.

  - Избягвайте да отваряте вратите, докато захранването е изключено.

  - Когато електрозахранването се възстанови, проверете състоянието на храните.

  - Ако прекъсването на електрозахранването продължи по-дълго, особено през летните месеци, следвайте тези указания:

    - Не поставяйте още храна в уреда при прекъсване на захранването.

    - Ако е обявено прекъсване на захранването и се очаква да продължи повече от 10 часа, пригответе малко лед и го поставете в съд на горния рафт на хладилника.

    - Поради повишаване на температурата в уреда по време на прекъсване на електрозахранването или друга неизправност, срокът на годност на храната ще бъде намален и качеството ѝ ще се влоши. Ако е необходимо, обработете размразената храна и я замразете отново в сготвено състояние.