Горна част > ИНТЕЛИГЕНТНИ ФУНКЦИИ > Приложението LG ThinQ > Инсталиране на приложението LG ThinQ и свързване на уреда на LG

## Инсталиране на приложението LG ThinQ и свързване на уреда на LG

### Модели с QR код

Сканирайте прикрепения към продукта QR код с помощта на камерата или приложение за четене на QR кодове на вашия смартфон.

### Модели без QR код

- Потърсете и инсталирайте приложението LG ThinQ от Google Play Store или Apple App Store на смартфон.

- Стартирайте приложението LG ThinQ и влезте със съществуващия си акаунт или създайте акаунт за LG, за да влезете.

- Докоснете бутона за добавяне (~) на приложението LG ThinQ, за да свържете вашия LG уред. Следвайте инструкциите в приложението, за да завършите процеса.

ЗАБЕЛЕЖКА

- За да проверите Wi-Fi връзката, вижте дали свети Wi-Fi индикаторът на контролния панел.

- Уредът поддържа само 2,4 GHz Wi-Fi мрежи. За да проверите честотата на мрежата си, свържете се с доставчика си на интернет или проверете в ръководството за експлоатация на безжичния рутер.

- LG ThinQ не носи отговорност за проблеми в свързаността или за повреди, неизправности или грешки, причинени от мрежовата връзка.

- Обкръжаващата безжична среда може да причини забавяне в безжичната мрежа.

- Ако разстоянието между уреда и безжичния рутер е твърде голямо, силата на сигнала отслабва. Може да отнеме много време за свързване или инсталацията да е неуспешна.

- Ако уредът изпитва трудности при осъществяването на връзка с Wi-Fi мрежата, може би е твърде далече от рутера. Купете Wi-Fi повторител (усилвател на обхвата), за да подобрите силата на Wi-Fi сигнала.

- Мрежовата връзка може да не работи правилно поради доставчика на интернет.

- Wi-Fi връзката може да не се осъществи или да бъде прекъсвана поради средата, в която е домашната мрежа.

- Уредът не може да бъде свързан поради проблеми с предаването на безжичния сигнал. Изключете захранването на уреда и изчакайте около една минута, преди да опитате отново.

- Ако защитната стена на Вашия безжичен рутер е включена, деактивирайте я или добавете изключение към нея.

- Името на безжичната мрежа (SSID) трябва да бъде комбинация от цифри и английски букви. (Не използвайте специални символи.)

- Потребителският интерфейс (UI) на смартфона може да е различен в зависимост от мобилната операционна система (OS) и производителя.

- Ако протоколът за защита на рутера е настроен на WEP, възможно е да не можете да настроите мрежата. Променете настройката на други протоколи за защита (препоръчва се WPA2) и свържете продукта отново.

- За да деактивирате функцията Wi-Fi, натиснете и задръжте бутона Wi-Fi за 3 секунди. Wi-Fi индикаторът ще се изключи.

- За да свържете отново уреда или да добавите друг потребител, натиснете и задръжте бутона Wi-Fi за 3 секунди, за да го изключите временно. Стартирайте приложението LG ThinQ и следвайте указанията в приложението, за да свържете уреда.