Hore > INTELIGENTNÉ FUNKCIE > Aplikácia LG ThinQ > Inštalácia aplikácie LG ThinQ a pripojenie spotrebiča LG

## Inštalácia aplikácie LG ThinQ a pripojenie spotrebiča LG

### Modely s QR kódom

Naskenujte QR kód pripevnený k výrobku pomocou fotoaparátu alebo aplikácie čítačky QR kódov na smartfóne.

### Modely bez QR kódu

- V obchode Google Play Store alebo Apple App Store na smartfóne vyhľadajte a nainštalujte aplikáciu LG ThinQ.

- Spustite aplikáciu LG ThinQ a prihláste sa pomocou svojho existujúceho účtu, prípadne si na prihlásenie vytvorte účet LG.

- Ťuknutím na tlačidlo pridania (~) v aplikácii LG ThinQ pripojte spotrebič značky LG. Proces dokončite na základe pokynov uvedených v aplikácii.

POZNÁMKA

- Pre overenie pripojenia k sieti Wi-Fi skontrolujte, či na ovládacom paneli svieti indikátor siete Wi-Fi.

- Prístroj podporuje iba 2,4 GHz siete Wi-Fi. Ak chcete skontrolovať sieťovú frekvenciu, obráťte sa na poskytovateľa internetových služieb alebo na príručku k bezdrôtovému smerovaču.

- LG ThinQ nenesie zodpovednosť za akékoľvek problémy s pripojením k sieti alebo za akékoľvek závady, poruchy alebo chyby spôsobené pripojením k sieti.

- Spomaľovať službu bezdrôtovej siete môže aj prostredie bezdrôtových sietí v okolí.

- Ak je vzdialenosť medzi spotrebičom a bezdrôtovým smerovačom príliš veľká, sila signálu je slabá. V tomto prípade môže pripojenie trvať dlho alebo inštalácia zlyhá.

- Ak má zariadenie problémy s pripojením k sieti WiFi, môžno je príliš ďaleko od routera. Ak chcete zosilniť signál siete WiFi, kúpte si predlžovač dosahu WiFi signálu.

- Pripojenie k sieti môže byť chybné kvôli poskytovateľovi internetových služieb.

- Spojenie so sieťou WiFi sa nemusí nadviazať alebo môže byť prerušované kvôli sieťovému okoliu v domácnosti.

- Spotrebič nemožno pripojiť kvôli problémom s bezdrôtovým prenosom signálu. Odpojte spotrebič, aspoň minútu počkajte a skúste znova.

- Ak je aktivovaný firewall na bezdrôtovom smerovači, vypnite ho alebo do neho pridajte výnimku.

- Názov bezdrôtovej siete (SSID) by mal byť kombináciou anglických písmen a číslic. (Nepoužívajte špeciálne znaky)

- Používateľské rozhranie smartfónu (UI) sa môže líšiť v závislosti od mobilného operačného systému (OS) a výrobcu.

- Ak je bezpečnostný protokol smerovača nastavený na WEP, nastavenie siete sa vám nemusí podariť. Zmeňte bezpečnostný protokol na iný (odporúčame WPA2) a znovu pripojte produkt.

- Ak chcete vypnúť funkciu Wi-Fi, stlačte a podržte tlačidlo Wi-Fi na 3 sekundy. Indikátor siete Wi-Fi zhasne.

- Na opätovné pripojenie spotrebiča alebo pridanie ďalšieho používateľa zatlačte a po dobu 3 sekúnd podržte tlačidlo Wi-Fi na jeho dočasné vypnutie. Spustite aplikáciu LG ThinQ a podľa jej pokynov pripojte spotrebič.