Na vrh > DELOVANJE > Pred uporabo > Učinkovito shranjevanje živil

## Učinkovito shranjevanje živil

- Živila lahko zamrznejo ali se pokvarijo, če jih boste shranjevali pri neustrezni temperaturi. Nastavite ustrezno temperaturo za shranjevanje živil.

- Zamrznjeno in hlajeno hrano hranite v zaprtih posodah.

- Preverite rok uporabe in deklaracijo (napotki za shranjevanje) še preden boste začeli shranjevati hrano v napravi.

- Živil, ki se zlahka pokvarijo pri nizki temperaturi, ne shranjujte dolgo časa.

- Nezmrznjenih živil ne dajajte v neposreden stik z že zamrznjenimi živili. Ne shranjujte prekomerne količine svežih živil.

  - Če želite živila zamrzniti za več dni, napolnite predal nekje do 2/3 največje zmogljivosti zamrzovanja.

- Za hitrejše zamrzovanje, lažje odtajevanje in termično obdelavo živila, ga zamrznite v velikosti porcije.

- Hlajeno ali zamrznjeno hrano postavite v hladilnik ali zamrzovalnik takoj po nakupu.

- Surovo meso in ribe shranite v hladilnik v ustreznih posodah, da ne pridejo v stik z drugimi živili oziroma povzročijo kapljanja na druga živila.

- Hlajena živila in druga živila je mogoče shranjevati nad predalom za zelenjavo.

- Ne zamrzujte živil, ki so bila popolnoma odtaljena. Odtaljena živila, ki jih boste ponovno zamrzovali, bodo izgubila svoj okus in hranilne vrednosti.

  - Iz zamrzovalnika vzemite le živilo, ki ga potrebujete. Odtaljeno živilo zaužijte hitro. Ponovno ga lahko zamrznete le, če ga prej skuhate.

- Toplo hrano pred shranjevanjem ohladite. Če shranjujete pretoplo hrano, se lahko notranja temperatura naprave poveča in negativno vpliva na drugo hrano, ki je shranjena v napravi.

- Naprave ne prenapolnite. Hladen zrak ne more pravilno krožiti, če je naprava prenapolnjena.

- Če boste nastavili pretirano nizko temperaturo, bodo živila zamrznila. Temperature ne nastavite na nižjo, kot je potrebno za pravilno shranjevanje živil.

- Če so hladilni oddelki v napravi, ne shranjujte zelenjave in sadja z veliko vsebnostjo vlage v hladilnih oddelkih, ker lahko zamrznejo zaradi nižje temperature.

- Vedno upoštevajte navodila proizvajalca glede dovoljenega časa shranjevanja zamrznjenega živila. Ne prekoračite priporočenega časa shranjevanja živila.

  - Na embalažo napišite datum, ko ste živilo shranili, dovoljen čas shranjevanja in ime živila, zato da ne prekoračite dovoljenega časa shranjevanja.

- V primeru izpada električne energije, pokličite elektro podjetje in vprašajte, kako dolgo bo izpad trajal.

  - Izogibajte se odpiranju vrat, medtem ko ni elektrike.

  - Ko je normalno povrnjena dobava električne energije, preverite stanje hrane.

  - Če izpad električne energije traja dlje, še posebej v poletnih mesecih, sledite tem smernicam:

    - Med izpadom elektrike v napravo ne dajajte nobenih dodatnih živil.

    - Če ste o izpadu elektrike obveščeni vnaprej in bo po pričakovanjih trajal dlje kot 10 ur, pripravite nekaj ledu in ga dajte v posodo na zgornjo polico hladilnika.

    - Zaradi zvišanja temperature v napravi med izpadom elektrike ali druge okvare, se bo rok trajanja živil skrajšal, prav tako pa se bo poslabšala njihova kakovost. Po potrebi termično obdelajte odtaljena živila in jih ponovno zamrznite kuhana.