Επάνω > ΕΞΥΠΝΕΣ ΛΕΙΤΟΥΡΓΙΕΣ > Εφαρμογή LG ThinQ > Εγκατάσταση εφαρμογής LG ThinQ και σύνδεση συσκευής LG

## Εγκατάσταση εφαρμογής LG ThinQ και σύνδεση συσκευής LG

### Μοντέλα με κωδικό QR

Σαρώστε τον κωδικό QR που αναγράφεται στο προϊόν χρησιμοποιώντας την κάμερα ή μια εφαρμογή σάρωσης κωδικών QR στο smartphone σας.

### Μοντέλα χωρίς κωδικό QR

- Αναζητήστε και εγκαταστήστε την εφαρμογή LG ThinQ από το Google Play Store ή το Apple App Store σε ένα smartphone.

- Εκτελέστε την εφαρμογή LG ThinQ και συνδεθείτε με τον λογαριασμό που διαθέτετε ή δημιουργήστε έναν λογαριασμό LG για να συνδεθείτε.

- Αγγίξτε το κουμπί προσθήκης (~) στην εφαρμογή LG ThinQ για να συνδέσετε τη συσκευή LG. Ακολουθήστε τις οδηγίες στην εφαρμογή για να ολοκληρώσετε τη διαδικασία.

ΣΗΜΕΙΩΣΗ

- Για να επαληθεύσετε τη σύνδεση Wi-Fi, ελέγξτε αν είναι φωτισμένη η ένδειξη Wi-Fi στον πίνακα ελέγχου.

- Η συσκευή υποστηρίζει μόνο ασύρματα δίκτυα 2,4 GHz. Για να ελέγξετε τη συχνότητα του δικτύου σας, επικοινωνήστε με τον πάροχο διαδικτύου ή ανατρέξτε στο εγχειρίδιο του δρομολογητή σας.

- Η εφαρμογή LG ThinQ δεν ευθύνεται για οποιαδήποτε προβλήματα σύνδεσης στο δίκτυο ή τυχόν αστοχίες, δυσλειτουργίες, ή σφάλματα που προκαλούνται από τη σύνδεση δικτύου.

- Το ευρύτερο ασύρματο περιβάλλον μπορεί να επιβραδύνει την ασύρματη λειτουργία.

- Εάν η απόσταση μεταξύ της συσκευής και του ασύρματου δρομολογητή είναι μεγάλη, η δύναμη του σήματος είναι ασθενής. Μπορεί να χρειαστεί πολύς χρόνος για τη σύνδεση ή να αποτύχει η εγκατάσταση.

- Εάν η συσκευή έχει πρόβλημα σύνδεσης με το δίκτυο ασύρματης σύνδεσης, ενδέχεται να βρίσκεται σε πολύ μακρινή απόσταση από το δρομολογητή. Αγοράστε έναν αναμεταδότη ασύρματης σύνδεσης (εξοπλισμός επέκτασης εμβέλειας) για να βελτιωθεί η ισχύς του σήματος ασύρματης σύνδεσης.

- Η σύνδεση με το δίκτυο μπορεί να μην λειτουργεί σωστά ανάλογα με τον πάροχο υπηρεσιών διαδικτύου.

- To δίκτυο ασύρματης σύνδεσης ίσως δεν μπορεί να συνδεθεί ή μπορεί να διακοπεί λόγω του περιβάλλοντος οικιακού δικτύου.

- Η συσκευή δεν μπορεί να συνδεθεί εξαιτίας προβλημάτων με τη μετάδοση του ασύρματου σήματος. Βγάλτε τη συσκευή από την πρίζα και περιμένετε για περίπου ένα λεπτό πριν ξαναπροσπαθήσετε.

- Εάν το λογισμικό στο ασύρματο δρομολογητή είναι ενεργοποιημένο, απενεργοποιήστε το ή εφαρμόστε μια εξαίρεση.

- Το όνομα του ασύρματου δικτύου (SSID) θα πρέπει να είναι ένας συνδυασμός Αγγλικών γραμμάτων και αριθμών. (Μη χρησιμοποιείτε ειδικούς χαρακτήρες)

- Η διεπαφή χρήστη της συσκευής έξυπνου τηλεφώνου σας μπορεί να ποικίλει αναλόγως το λειτουργικό σύστημα του κινητού σας και τον κατασκευαστή.

- Εάν το πρωτόκολλο ασφαλείας του δρομολογητή είναι ρυθμισμένο στο WEP, μπορεί να μην καταφέρετε να συνδεθείτε στο δίκτυο. Αλλάξτε το πρωτόκολλο ασφαλείας (προτείνουμε το WPA2) και πραγματοποιήστε ξανά τη σύνδεση του προϊόντος.

- Για να απενεργοποιήσετε τη λειτουργία Wi-Fi, πατήστε παρατεταμένα το κουμπί Wi-Fi για 3 δευτερόλεπτα. Η ένδειξη Wi-Fi θα απενεργοποιηθεί.

- Για να επανασυνδέσετε τη συσκευή ή να προσθέσετε άλλον χρήστη, πιέστε παρατεταμένα το κουμπί Wi-Fi για 3 δευτερόλεπτα για να σβήσει προσωρινά. Εκτελέστε την εφαρμογή LG ThinQ και ακολουθήστε τις οδηγίες στην εφαρμογή για να συνδέσετε τη συσκευή.